Vyhodnotenie medzirezortného pripomienkového konania

Návrh Koordinačnej smernice pre realizáciu programov PHARE a Prechodný fond (Transition Facility) 

Spôsob pripomienkového konania	 	
Počet vznesených pripomienok, z toho zásadných	50  / 5 	
Počet vyhodnotených pripomienok	49 	
		
Počet akceptovaných pripomienok, z toho zásadných	36  / 3 	
Počet čiastočne akceptovaných pripomienok, z toho zásadných	7  / 2 	
Počet neakceptovaných pripomienok, z toho zásadných	6  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	1 (1o,0z) 	 	 	 	
3 .	Úrad geodézie, kartografie a katastra Slovenskej republiky 	 	 	 	x 	
4 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
5 .	Úrad pre verejné obstarávanie 	 	 	x 	 	
6 .	Úrad priemyselného vlastníctva Slovenskej republiky 	 	 	x 	 	
7 .	Správa štátnych hmotných rezerv Slovenskej republiky 	 	 	x 	 	
8 .	Generálna prokuratúra Slovenskej republiky 	3 (3o,0z) 	 	 	 	
9 .	Protimonopolný úrad Slovenskej republiky 	 	 	x 	 	
10 .	Ministerstvo kultúry Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ústredie práce, sociálnych vecí a rodiny 	 	 	 	x 	
13 .	Centrum pre medzinárodnoprávnu ochranu detí a mládeže 	 	 	 	x 	
14 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
15 .	Národná banka Slovenska 	 	 	x 	 	
16 .	Európske spotrebiteľské centrum 	 	 	 	x 	
17 .	Ministerstvo hospodárstva Slovenskej republiky 	 	 	x 	 	
18 .	Ministerstvo zdravotníctva Slovenskej republiky 	 	 	x 	 	
19 .	Odbor vládnej agendy Úradu vlády 	1 (1o,0z) 	 	 	 	
20 .	Ministerstvo vnútra Slovenskej republiky 	 	 	x 	 	
21 .	Ministerstvo financií Slovenskej republiky 	30 (25o,5z) 	 	 	 	
22 .	Ministerstvo školstva Slovenskej republiky 	 	 	x 	 	
23 .	Ministerstvo zahraničných vecí Slovenskej republiky 	 	 	x 	 	
24 .	Ministerstvo obrany Slovenskej republiky 	 	 	x 	 	
25 .	Najvyšší kontrolný úrad Slovenskej republiky 	 	 	 	x 	
26 .	Úrad jadrového dozoru Slovenskej republiky 	8 (8o,0z) 	 	 	 	
27 .	Štátny dopravný úrad 	 	 	 	x 	
28 .	Ministerstvo dopravy, pôšt a telekomunikácií Slovenskej republiky 	 	 	x 	 	
29 .	testovací prechod 	 	 	 	x 	
30 .	Ministerstvo spravodlivosti Slovenskej republiky 	1 (1o,0z) 	 	 	 	
31 .	Štatistický úrad Slovenskej republiky 	 	 	x 	 	
32 .	Odbor Centrálneho verejného obstarávania 	 	 	 	x 	
33 .	Ministerstvo životného prostredia Slovenskej republiky 	1 (1o,0z) 	 	 	 	
34 .	Národný bezpečnostný úrad 	 	 	x 	 	
35 .	Sociálna poisťovňa 	4 (4o,0z) 	 	 	 	
36 .	Úrad pre reguláciu sieťových odvetví 	 	 	x 	 	
37 .	Národná agentúra pre rozvoj malého a stredného podnikania 	1 (1o,0z) 	 	 	 	
	SPOLU	50 (45o,5z) 	0 (0o,0z) 	19 	9 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MVRR SR 	Časť I. Všeobecné ustanovenia, Článok 1 Vymedzenie základných pojmov, bod 1.2 v oblasti dokumentov 
Ministerstvo výstavby a regionálneho rozvoja SR navrhuje do materiálu doplniť nasledovný dokument: 

“Visual Identity Guidelines for Contractors and other Implementing Partners” - všeobecná príručka, ktorá obsahuje požiadavky na dodržiavanie zviditeľnenia EÚ pre dodávateľov a ďalších implementačných partnerov (orgány verejnej správy na lokálnej, regionálnej a národnej úrovni, mimovládne organizácie a polovládne inštitúcie) realizujúcich projekty s finančnou podporou EÚ. 

Odôvodnenie: 

Pre implementáciu predvstupových programov finančnej pomoci EÚ (PHARE, ISPA a SAPARD) boli za účelom dodržiavania zviditeľnenia EÚ záväzné pravidlá zviditeľnenia ustanovené v príručke “Visual Identity Guidelines for Contractors and other Implementing Partners”. 
 	O 	A 	Zapracované do textu. Pre úplnosť bola k navrhovanej definícii príručky dodaná informácia, že ide o finančnú podporu EÚ "z predvstupových programov PHARE, ISPA a SAPARD". Názov príručky figuruje v smernici v slovenskom jazyku, v zátvorke je však uvedený jej názov aj v pôvodnom jazyku. Nakoľko nie je známy preklad názvu príručky z anglického jazyka do slovenského jazyka, preklad uskutočnil ORIPES.  	
GP SR 	K názvu 
Slová „Prechodný fond“ odporúčame nahradiť „Prechodného fondu“. 	O 	N 	Kvôli presnosti bolo pomenovanie programu ponechané v základnom tvare. 	
GP SR 	K návrhu uznesenia vlády 
V bode B. odporúčame slovo „prijatú“ nahradiť slovom „schválenú“. 
V bode D. a v časti Vykonajú odporúčame slovo „iných“ nahradiť slovom „ostatných“. 
V časti Na vedomie odporúčame slovo „guvernéroviovi“ nahradiť slovom „guvernér“. 	O 	A 	Zapracované do textu. 	
GP SR 	K Článku 3 ods. 4 
Slová „iných ústredných orgánov“ odporúčame nahradiť slovami „ostatných ústredných orgánov“. 	O 	A 	Zapracované do textu. 	
OVA 	m. č. 9138/2009/ORIPES 
Stanovisko odboru vládnej agendy ÚV SR k „Návrhu Všeobecnej koordinačnej smernice pre zahraničnú pomoc poskytovanú Európskou úniou a Smernice k realizácii programov PHARE a Prechodný fond (Transition Facility)“ (č. m. 9138/2009/ORIPES) 

Z hľadiska technických a jazykových úprav uplatňujeme k materiálu tieto pripomienky: 

I. Obal: 
8. r.: „Všeobecnej“ nahradiť „všeobecnej“ – aj vo všetkých ďalších prípadoch a 
gramatických pádoch 
medzi slová „pomoc poskytovanú“ vložiť čiarku – aj vo všetkých ďalších prípadoch 
9. r.: „Smernice“ nahradiť „smernice“ – aj vo všetkých ďalších prípadoch a gramatických 
pádoch 

II. Návrh uznesenia: 
str. 1, A., 2. r.: „Vláda“ – vynechať 
B., 2. r.: „Vláda“ – vynechať 
str. 2, C., 2. r.: „Vláda“ – vynechať 
D.2., 5. r.: za „Facility)“ doplniť bodku 

III. Predkladacia správa: 
ods. 2, 2. r.: „t.j.“ nahradiť „t. j.“ 
5. r.: „Facility) schválenej“ nahradiť „Facility), schválenej“ 
ods. 3, 4. r.: „komisie ako aj“ nahradiť „komisie, ako aj“ 
7. r.: „Facility) schválenú“ nahradiť „Facility), schválenú“ 

IV. Komuniké: 
2. r.: „návrh“ nahradiť „Návrh“ 
3. r.: za „Facility)“ doplniť bodku 

V. Materiál: 
Podľa Metodického pokynu na prípravu a predkladanie materiálov na rokovanie vlády SR (bod 2.4., ods. (2), 8. zar.) na zdôrazňovanie nemožno používať verzály. 
str. 4, l, 3. r.: „za účelom“ nahradiť „s cieľom“ 
1.2., a), 2. r.: „únijné“ nahradiť „úniové“ 
str. 5, l), 1. r.: „EK stanovujúci“ nahradiť „EK, stanovujúci“ 
n), 5. r.: „a. i.) realizujúcich“ nahradiť „a. i.), realizujúcich“ 
1.3., g), 5. r.: „ex- post“ nahradiť „ex post“ 
str. 7, 2. r.: „ex-post“ nahradiť „ex post“ 
p), 2. r.: „t.j.“ nahradiť „t. j.“ 
str. 8, 4., a), 1. zar., 3. r.: „Z.z“ nahradiť „Z. z.“ 
b), 9. zar., 2. r.: „Nariadení“ nahradiť „nariadení“ 
str. 9, d), 7. zar., 1. r.: medzi slová „fonde vypracovaná“ vložiť čiarku 
čl. 3, 1., 1. r.: „pomoci ako aj“ nahradiť „pomoci, ako aj“ 
str. 10, 8., 3. r.: medzi slová „skutočnostiach týkajúcich“ vložiť čiarku 
9., 3. r.: „Sekcia“ nahradiť „sekcia“ – aj vo všetkých ďalších prípadoch a 
gramatických pádoch 
str. 11, 2., 2. r.: medzi slová „jazyku sú“ vložiť čiarku 
čl. 7, 2., 2. r.: medzi slovami „pomoci, ako“ vynechať čiarku 
str. 12, i), 4. r.: medzi slová „potrebné prerokuje“ vložiť čiarku 
str. 13, čl. 9, 2., e), 2. r.: medzi slová „fondu určení“ vložiť čiarku 
i), 1. r.: „Odboru“ nahradiť „odboru“ 
str. 14, čl. 10, 5.: „SPO resp.“ nahradiť „SPO, resp.“ 
„SPO, je“ nahradiť „SPO je“ 
a), 1. r.: „pomoci a to“ nahradiť „pomoci, a to“ 
b), 1. r.: „pracovno-právny“ nahradiť „pracovnoprávny“ 
8., 4. r.: „pri správnej a včasnej realizácii“ nahradiť „správnu a včasnú 
realizáciu“ 
čl. 11, b), 2. r.: „obstarávania ako aj“ nahradiť „obstarávania, ako aj“ 
str. 19, čl. 14, h), 2. r.: medzi slová „podporu ako“ vložiť čiarku 
str. 23, čl. 21, 6., 1. r.: medzi slovami „odboru, vhodným“ vynechať čiarku. 

 	O 	A 	Zapracované do textu. 	
MF SR 	K uzneseniu vlády 
V bode D.1. a D.2. návrhu uznesenia vlády SR uvedený „Termín: do 3 resp. 2 mesiacov od schválenia Všeobecnej koordinačnej smernice pre zahraničnú pomoc poskytovanú Európskou úniou a Smernice k realizácii programov PHARE a Prechodný fond (Transition facility)“ je potrebné upraviť v zmysle Metodického pokynu na prípravu a predkladanie materiálov na rokovanie vlády SR, bod 5.1 ods. 19, ktorý hovorí, že nie je prípustné, aby bol termín určený takto: „nejednoznačnou formuláciou, ktorú je možné vyjadriť konkrétne stanoveným dátumom, ku ktorému treba úlohu splniť a vyhodnotiť (napr.: „V II. polroku 2001“ nahradiť slovami „do 31. decembra 2001“)“. Pri určovaní konkrétneho termínu požadujeme predĺžiť dobu na aktualizáciu Pokynov pre hospodárenie s finančnými prostriedkami pri realizácii programu PHARE a Prechodného fondu – Transition Facility pre MF SR na tri mesiace. 	O 	ČA 	Vzhľadom na to, že splnenie úlohy ministrom financií SR je viazané na schválenie smernice vládou SR, nie je potrebné nahradiť spôsob vyjadrenia termínu konkrétnym dátumom. Doba na aktualizáciu "Pokynov pre hospodárenie s finančnými prostriedkami pri realizácii programu PHARE a Prechodného fondu v úplnom znení" pre MF SR bola predĺžená v súlade so znením pripomienky, t.j. na tri mesiace. V nadväznosti na to bol tiež predĺžený termín (z troch mesiacov na štyri mesiace) na splnenie úlohy ministrov a predsedov ostatných ústredných orgánov štátnej správy, uvedenej v bode D.1.  	
MF SR 	K uzneseniu vlády 
V bode C.1. návrhu uznesenia vlády SR v poslednej vete požadujeme doplniť, aby boli prípadné zmeny schvaľované uzatvorením pripomienkového konania bez rozporu. 	O 	A 	Zapracované do textu. 	
MF SR 	K predkladacej správe 
V predkladacej správe k materiálu navrhujeme doplniť dôvody, ktoré viedli k aktualizácii smernice, tak aby bolo zreteľne jasné, prečo predkladateľ nepristúpil len k vydaniu doplnenia k smernici. Zároveň navrhujeme doplniť zmeny, ktoré boli vykonané v návrhu smernice, zdôvodniť vyňatie niektorých ustanovení a článkov a vyňatie bilaterálnej pomoci. 	O 	A 	Zapracované do textu. 	
MF SR 	K predkladacej správe 
V predkladacej správe k materiálu vo štvrtom odseku v prvej vete navrhujeme zmeniť formuláciu účelu smernice, vzhľadom na to, že účelom aktualizácie smernice nie je realizácia projektov, ale až aktivity po ukončení realizácie: archivácia a ex-post monitorovanie. 	O 	N 	Pojem realizácia programov PHARE a Prechodný fond je v tejto smernici chápaný v širšom slova zmysle – realizácia zahŕňa nielen samotnú implementáciu programov PHARE a Prechodný fond, ale aj ich predimplementačnú fázu (t.j. napr. negociovanie programu a príprava projektových návrhov na schválenie EK) a poimplementačnú fázu (t.j. obdobie po uplynutí lehoty na vyplácanie finančných prostriedkov programov PHARE a Prechodný fond do oficiálneho uzatvorenia programov PHARE a Prechodný fond). 	
MF SR 	K predkladacej správe 
V predkladacej správe k materiálu vo štvrtom odseku v prvej vete požadujeme do vety doplniť : „.... spoločne z prostriedkov PHARE alebo Prechodného fondu a z prostriedkov ...“. V znení v akom je táto veta navrhnutá v predkladacej správe bez špecifikácie prostriedkov PHARE a Prechodného fondu by išlo o akékoľvek projekty financované z EÚ a štátneho rozpočtu (napr. aj projekty zo štrukturálnych fondov). 	O 	A 	Zapracované do textu. 	
MF SR 	K predkladacej správe 
V predkladacej správe vo štvrtom odseku navrhujeme poslednú vetu rozšíriť aj o projektové ciele nasledovne: "Smernica má zároveň zabezpečiť mechanizmus na ex post monitorovanie udržateľnosti projektových cieľov, zámerov a výsledkov." 	O 	A 	Zapracované do textu. 	
MF SR 	K vlastnému materiálu 
Z predloženého zamerania smernice je evidentné, že už nejde o všeobecnú koordinačnú smernicu, ktorá bola v dobe svojho prijatia (v roku 2002) potrebná na celkovú (všeobecnú) koordináciu zahraničnej pomoci, poskytovanej Slovenskej republike Európskou úniou a jej členskými štátmi formou osobitných programov (PHARE) a bilaterálnych programov. Teda pôvodný účel smernice bol prekonaný, čo implikuje požiadavku na zmenu názvu smernice. Podstatou smernice je síce koordinácia programov PHARE a Prechodného fondu z úrovne Národného koordinátora zahraničnej pomoci, avšak predmetom úpravy je len istá časť riadenia programového cyklu, konkrétne iba ex-post monitorovanie, evaluácia a audit projektov. Treba vychádzať zo skutočnosti, že v dobe schválenia návrhu uvedenej smernice už projekty (až na výnimky) budú mať všetky aktivity ukončené. 	Z 	A 	V zmysle pripomienky MF SR bol obsah smernice upravený tak, aby sa jeho články a odseky čo v najmenšej miere dotýkali koordinácie implementácie programov PHARE a Prechodný fond ako aj bilaterálnej pomoci. V závislosti od týchto modifikácií bol pôvodne navrhovaný názov smernice "Všeobecná koordinačná smernica pre zahraničnú pomoc poskytovanú Európskou úniou a Smernica k realizácii programov PHARE a Prechodný fond (Transition Facility)" (takmer rovnomenne prebratý z názvu smernice prijatej uznesením vlády SR č. 277 zo dňa 13. apríla 2005) zmenený na "Koordinačná smernica pre realizáciu programov PHARE a Prechodný fond (Transition Facility)". Realizácia je tu chápaná v širšom slova zmysle: zahŕňa nielen samotnú implementáciu programov PHARE a Prechodný fond, ale aj ich predimplementačnú fázu (t.j. napr. negociovanie programu a príprava projektových návrhov na schválenie EK) a poimplementačnú fázu (t.j. obdobie po uplynutí lehoty na vyplácanie finančných prostriedkov programov PHARE a Prechodný fond do oficiálneho uzatvorenia programov PHARE a Prechodný fond). 

Z pôvodnej verzie smernice boli vynechané články, odseky, dokumenty a postupy, ktoré priamo odkazovali na fázu prípravy a programovania a fázu implementácie programov vrátane eliminácie zodpovedností funkcionárov, relevantných pre tieto obdobia. Vyňaté boli aj články a ustanovenia k bilaterálnej pomoci z dôvodu ukončenia aktivít členských štátov EÚ a pretransformovania tejto pomoci na bilaterálnu spoluprácu členských štátov EÚ. 

Upravená a konečná verzia smernice sa sústreďuje predovšetkým na poimplementačnú fázu programov: ex post monitorovanie, archiváciu projektovej dokumentácie, následné hodnotenie a audit. 

Táto pripomienka bola aplikovaná na všetky relevantné ustanovenia smernice predloženej do MPK. 
 	
MF SR 	K vlastnému materiálu 
Z materiálu nie je zrejmé, prečo NAC vytvoril ex-post monitorovací výbor len s PAO CFKJ a nie sú do tohto systému rovnako zahrnutí aj ostatní PAO (PAO RDSA a PAO NADSME). Zúženie monitoringu len na projekty CFKJ považujeme za nesystémové, vzhľadom na názov celej smernice. Navrhujeme buď doplniť do materiálu zdôvodnenie nejednotného prístupu, alebo zjednotiť systém ex-post monitoringu pri projektoch implementovaných PAO CFKJ, PAO RDSA a PAO NADSME. Tento princíp požadujeme aplikovať na všetky relevantné články smernice. 	O 	A 	Do textu bolo zapracované zdôvodnenie nejednotného prístupu pri ex post monitorovaní. V článku 1, časti 1.1, písmeno f) bola doplnená definícia ex post monitorovacieho stretnutia; v článku 1, časti 1.4, písmenách i), j), k) boli doplnené definície grantovej schémy, technickej asistencie a twinningu; v článku 1, časti 1.4, písmene s) bola doplnená definícia ex post monitorovacieho plánu na mieste (platného len pre IA); do článku 13 bol doplnený bod 3 a bod 4 objasňujúci rozdielnosť v ex post monitorovacích prístupoch IA a CFKJ;  	
MF SR 	K vlastnému materiálu 
V materiáli navrhujeme zjednotiť používanie skratiek, buď používať iba anglické skratky alebo iba slovenské skratky.  	O 	N 	Nakoľko anglické skratky nemajú slovenský ekvivalent, ktorý by bol zaužívaný medzi odborníkmi v danej oblasti, pripomienka nebola akceptovaná. 	
MF SR 	K vlastnému materiálu 
V materiáli navrhujeme zjednotiť používanie skratky zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.  	O 	A 	Zapracované do textu. 	
MF SR 	K vlastnému materiálu 
Vo všeobecných ustanoveniach materiálu navrhujeme vynechať pojmy, ktoré nie sú ďalej v texte používané napr. Národný program pre prijatie acquis, Praktická príručka pre kontraktačné procedúry PHARE, ISPA a SAPARD, Príručka pre nenávratne finančné príspevky (granty) a verejné obstarávanie pre program PHARE. 	O 	A 	Zapracované do textu. 	
MF SR 	K vlastnému materiálu 
Na str. 5, písm. l) navrhujeme medzi programy zaradiť aj Prechodný fond, keďže sa taktiež riadi ustanoveniami Twinningového manuálu EK. 	O 	A 	Zapracované do textu, pričom boli z definície twinningového manuálu vynechané programy CARDS, TACIS, MEDA, ktorých implementácia bude ukončená dokonca roka 2009. Táto eliminácia vyplynula zo zásadnej pripomienky MF SR k zmene účelu smernice po skončení doby implementácie programov PHARE a Prechodný fond. 	
MF SR 	K vlastnému materiálu 
Na str. 5, písm. g) na začiatok definície SPO navrhujeme doplniť „zamestnanec štátnej správy“. 	O 	A 	Zapracované do textu. 	
MF SR 	K vlastnému materiálu 
Na str. 7, čl. 2, bod 3, písm. b) požadujeme vyškrtnúť časť vety „a pomoci členských krajín EÚ“ a preformulovať vetu nasledovne: „definovať vzťahy...programov pomoci EÚ: PHARE a Prechodný fond“.  	O 	A 	Zapracované do textu, avšak v nadväznosti na zásadnú pripomienku pripomienkujúceho subjektu navrhujúce zmeniť názov smernice bola veta v písmene b), bode 3, článok 2 preformulovaná takto: „definovať vzťahy medzi jednotlivými subjektmi zapojenými do realizácie, monitorovania a hodnotenia programov PHARE a Prechodný fond". 	
MF SR 	K vlastnému materiálu 
Str. 7, čl. 2, bod 3, písm. c) navrhujeme vyškrtnúť, keďže zvyšovanie absorpčnej kapacity v čase ukončovania realizácie posledného roku Prechodného fondu považujeme za irelevantné. 	O 	ČA 	Z písmena c), bod 3, článok 2 bola odstránená len zmienka o dosiahnutí zvýšenej absorpčnej kapacity. Bod c) bol ponechaný v znení: „zabezpečiť jednotný postup pri realizácii programov PHARE a Prechodného fondu s cieľom dosiahnuť vysokú efektívnosť využitia prostriedkov vyčlenených zo strany EÚ pre SR" pre jeho aktuálnosť aj v období po skončení implementácie. 	
MF SR 	K vlastnému materiálu 
Str. 8, čl. 2, bod 4, písm. a) druhú a tretiu odrážku od konca navrhujeme dať do množného čísla, keďže sa jedná o viaceré memorandá a viaceré rozhodnutia EK. 	O 	ČA 	Text v odrážke písmena a), bod 4, článok 2 vzťahujúcej sa na rozhodnutia EK bol upravený podľa pripomienky. Text v odrážke vzťahujúcej sa na "Memorandum o porozumení medzi EK a SR na implementáciu Prechodného fondu" bol ponechaný v pôvodnom znení, keďže ide o jeden originálny dokument. 	
MF SR 	K vlastnému materiálu 
Na str. 8, v čl. 2, bod. 4, písm. c) žiadame ako právny predpis SR doplniť aj zákon NR SR č. 303/1995 Z. z. o rozpočtových pravidlách v znení neskorších predpisov, keďže aj keď bol tento zákon s účinnosťou od 1. 1. 2005 zrušený, v súlade s prechodným ustanovením § 37 ods. 7 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov sa na hospodárenie, postup používania a poskytovanie prostriedkov ES poskytnutých Slovenskej republike na realizáciu spoločných programov Slovenskej republiky a ES podľa medzinárodných zmlúv uzatvorených do 1. mája 2004 a na postup pri úhrade sankcie za porušenie finančnej disciplíny pri hospodárení s týmito prostriedkami vzťahujú doterajšie predpisy. Ostatné právne predpisy žiadame uvádzať v správnej citácii. 	O 	A 	Zákon NR SR č. 303/1995 Z. z. bol zapracovaný do textu. Právne predpisy sú uvedené v správnej citácii. 	
MF SR 	K vlastnému materiálu 
Str. 9, čl. 2, bod 4, písm. e) navrhujeme vyškrtnúť, keďže neobsahuje žiadne dokumenty alebo doplniť relevantné dokumenty. 	O 	N 	Písmeno e) v bode 4 článku 2 nebolo odstránené, nakoľko jeho doplnenie navrhla sekcia vládnej legislatívy ÚV SR v internom pripomienkovom konaní. 	
MF SR 	K vlastnému materiálu 
Na str. 10, čl. 4 v názve článku navrhujeme vymeniť „Únie“ za „EÚ“, keďže v texte materiálu je zaužívaný skrátený názov Európskej únie. 	O 	N 	V závislosti od zásadnej pripomienky pripomienkujúceho subjektu k neaktuálnosti názvu smernice, bol názov článku 4 upravený na "Oblasti podpory programov PHARE a Prechodný fond" podľa zmeneného názvu smernice, a preto nebolo nutné nahrádzať pojem "Únie" za skratku "EÚ". 	
MF SR 	K vlastnému materiálu 
Str. 12, čl. 8, bod 1 navrhujeme preformulovať, keďže úvodná veta znie „Generálny riaditeľ zabezpečuje ... okrem“ a písmeno d) začína slovom „kontroluje“ a písmeno e) slovom „organizuje“, čo je logicky a gramaticky nesprávne. 	O 	A 	Zapracované do textu. 	
MF SR 	K vlastnému materiálu 
Na str. 14, čl. 10, bod 4 požadujeme vyškrtnúť koniec vety „ktorými ho SPO písomne poverí“. Vzhľadom na to, že zástupca SPO je rovnako ako SPO menovaný priamo ministrom, je automatické, že v čase jeho neprítomnosti ho zastupuje.  	Z 	A 	Zapracované do textu. 	
MF SR 	K vlastnému materiálu 
Str. 15, čl. 10, bod 7, písm. e) vzhľadom na to, že primárnym účelom novej smernice je "zabezpečiť mechanizmus na ex post monitorovanie udržateľnosti projektových zámerov", a keďže Operačná príručka pre twinning sa vzťahuje na implementáciu pomoci, navrhujeme záverečnú časť vety vyškrtnúť. Znenie novej smernice neruší povinnosti, ktoré vyplývali z Operačnej príručky počas realizácie Twinningových projektov. Zároveň požadujeme vynechať „twinning out projekty“ vzhľadom na to, že nie sú v smernici vôbec zadefinované alebo navrhujeme dopracovať do smernice komplexnejšie túto problematiku so všetkými aspektmi. 	Z 	ČA 	Pripomienka bola sčasti zapracovaná do článku 10, bodu 7, písmena c) tak, že SPO zostala povinnosť koordinovať len twinning out projekty. Operačná príručka pre twinning bola v písmene c) ponechaná, keďže je v nej časť/kapitola (aj keď iba okrajová), ktorá odkazuje na hlavné zodpovednosti NCP a SPO pri koordinovaní twinning out projektov. Do článku 1, časti 1.4, bodov l) a m) boli následne doplnené definície twinning in a twinning out. 

Dňa 11. septembra 2009 sa uskutočnilo expertné rozporové konanie k zásadným pripomienkam predloženým MF SR k "Návrhu Všeobecnej koordinačnej smernice pre zahraničnú pomoc poskytovanú EÚ a Smernice k realizácii programov PHARE a Prechodný fond" v rámci medzirezortného pripomienkového konania. Konania sa zúčastnili zástupcovia MF SR – odboru platieb, odboru medzinárodných vzťahov a centrálnej finančnej a kontraktačnej jednotky – a zástupcovia ÚV SR – odboru riadenia a implementácie pomoci ES. Prítomní sa vzájomne dohodli na spôsobe zapracovania čiastočne akceptovaných zásadných pripomienok a následne MF SR odsúhlasilo upravené znenie smernice. Rozpor bol odstránený. 

 	
MF SR 	K vlastnému materiálu 
Str. 19, čl. 14 bod 1, písmeno j), znie nasledovne: „posilňovanie verejnej správy podľa potrieb označených v súhrnnej monitorovacej správa EK, ktoré nie sú pokryté štrukturálnymi fondmi.“ Z dôvodu gramatiky navrhujeme zmeniť slovo "správa" na "správe". 	O 	A 	Zapracované do textu. 	
MF SR 	K vlastnému materiálu 
Na str. 20, čl. 16 navrhujeme vynechať „programovanie“, keďže sa ani v ďalších článkoch bližšie nešpecifikuje a zároveň navrhujeme zjednotiť názov článku – „Programový cyklus“ so začiatkom vety – „Projektový cyklus“ . 	O 	ČA 	Názov článku 15 bol zjednotený so začiatkom vety v odseku 1 na "Projektový cyklus". "Programovanie" bolo v odseku 1 ponechané, nakoľko je súčasťou definície projektového cyklu. Zároveň však je v poznámke pod čiarou vysvetlené, „že vzhľadom na to, že fáza programovania programov PHARE a Prechodného fondu bola už ukončená, Smernica bližšie neuvádza jej špecifiká." 	
MF SR 	K vlastnému materiálu 
Na str. 17, čl. 11, bod 2 navrhujeme v poslednej vete doplniť vetu o nasledovnú formuláciu: „...až do oficiálneho uzavretia programu EK“. 	Z 	A 	Zapracované do textu na strane 15, článok 11, bod 2. 	
MF SR 	K vlastnému materiálu 
Na str. 20, čl. 17, bod 5 a na str. 23, čl. 22 požadujeme uviesť aktuálne a správne znenie Pokynov pre hospodárenie: „Pokyny pre hospodárenie s finančnými prostriedkami pri realizácii programu PHARE a Prechodného fondu v úplnom znení“ v znení neskorších aktualizácií a dodatkov, schválené vládou SR.  	O 	A 	Zapracované do textu vlastného materiálu a do textu návrhu uznesenia vlády SR. 	
MF SR 	K vlastnému materiálu 
Na str. 20, čl. 18, bod 1 požadujeme nahradiť pojem „Národný fond“ nasledovne: „riaditeľa odboru platieb MF SR“. Zároveň na str. 21 v bode 4 požadujeme nahradiť „zástupcu riaditeľa odboru platieb“ nasledovne: „riaditeľa odboru platieb MF SR". 	O 	A 	Zapracované do textu. 	
MF SR 	K vlastnému materiálu 
Na str. 21, čl. 18, bod 7 požadujeme zmeniť poslednú vetu. Nesúhlasíme, aby „obsah a prípravu súhrnnej ex post monitorovacej správy a jednotlivých ex post monitorovacích správ“ upravoval „interný manuál odboru riadenia a implementácie pomoci ES ÚV SR“, keďže za prípravu podkladov má byť podľa smernice zodpovedný SPO. Navrhujeme, aby bol tento formulár navrhnutý NAC prílohou Pokynov pre hospodárenie a aby bol predmetom medzirezortného pripomienkového konania. 	Z 	ČA 	Text v odseku 5 v článku 17 zohľadňuje potrebu ORIPES konzultovať obsah a proces prípravy súhrnnej ex post monitorovacej správy a jednotlivých ex post monitorovacích správ s SPO a CFKJ, avšak konečné rozhodnutie môže urobiť len ORIPES ÚV SR, ktorý je výkonnou jednotkou NAC. Ten podľa článku 7, bodu 3, písmena e) "koordinuje, vykonáva a administratívne zabezpečuje ex post monitorovanie minimálne tri roky od uplynutia lehôt na vyplatenie finančných prostriedkov programov PHARE a Prechodný fond pre príslušný rok", celkovo teda zastrešuje ex post monitorovanie programov PHARE a Prechodného fondu. Keďže otázku ex post monitorovania primárne rieši "Koordinačná smernica pre realizáciu programov PHARE a Prechodný fond (Transition Facility)", je bezpredmetné, aby formuláre ex post monitorovacej správy a súhrnnej ex post monitorovacej správy boli súčasťou Pokynov pre hospodárenie. 

Dňa 11. septembra 2009 sa uskutočnilo expertné rozporové konanie k zásadným pripomienkam predloženým MF SR k "Návrhu Všeobecnej koordinačnej smernice pre zahraničnú pomoc poskytovanú EÚ a Smernice k realizácii programov PHARE a Prechodný fond" v rámci medzirezortného pripomienkového konania. Konania sa zúčastnili zástupcovia MF SR – odboru platieb, odboru medzinárodných vzťahov a centrálnej finančnej a kontraktačnej jednotky – a zástupcovia ÚV SR – odboru riadenia a implementácie pomoci ES. Prítomní sa vzájomne dohodli na spôsobe zapracovania čiastočne akceptovaných zásadných pripomienok a následne MF SR odsúhlasilo upravené znenie smernice. Rozpor bol odstránený. 

 	
MF SR 	K vlastnému materiálu 
Na str. 23, čl. 22 navrhujeme doplniť nasledovne: „Výkon finančnej kontroly a auditu prostriedkov PHARE upravuje zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.“  	O 	A 	Po konzultácii s pripomienkujúcim subjektom bola pripomienka upravená a premietnutá do textu nasledovne: "Výkon finančnej kontroly a auditu prostriedkov PHARE a Prechodného fondu upravuje zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov." 	
MF SR 	K vlastnému materiálu 
Na str. 24, čl. 23 znie nasledovne: „NAC zabezpečuje výkon priebežného hodnotenie projektov Prechodného fondu.“ Z dôvodu gramatiky navrhujeme zmeniť slovo "hodnotenie" na "hodnotenia". 	O 	A 	Zapracované do textu. 	
ÚJD SR 	Vlastný materiál - vymedzenie základných pojmov: 
Odporúčame doplniť do vlastného materiálu zadefinovanie pojmu „uzatvorenie programu“. V prípade, že „uzatvorenie programu“ prebieha nezávisle od SPO zároveň uviesť, kto bude povinný informovať SPO o skutočnosti, že je program uzatvorený. 
Odôvodnenie: Článok 10 bod 7 písm. n) ukladá SPO archivovať projektovú dokumentáciu po dobu minimálne 5 rokov od uzatvorenia programov PHARE a Prechodný fond. Nikde však nie je zadefinované, a preto nie je jasné, čo sa myslí pod pojmom „uzatvorenie“ (ukončenie posledného projektu?, ukončenie financovania?, vyjadrenie EK?). 
 	O 	A 	Definícia "uzatvorenia programu" bola doplnená do článku 1, časti 1.4, písmena y). Do článku 11, bodu 1, písmena v) je zapracovaná povinnosť PAO informovať SPO o uzatvorení programu, a to v zmysle rozhodnutia EK. 	
ÚJD SR 	Čl. 10 bod 4 -  
Na str. 14 v čl. 10 v bode 4 odporúčame vyčiarknuť koniec poslednej vety „ktorými ho SPO písomne poverí“ a k tomu zodpovedajúco upraviť definíciu zástupcu SPO na strane 5. 
Odôvodnenie: Implementácia programu Prechodný fond bude ukončená k 15. 12. 2009. Písomné splnomocnenie zástupcu SPO nebolo potrebné vo fáze programovania, implementácie ani priebežného monitorovania a hodnotenia, tak sa nám zdá zbytočné robiť tento krok pre ex post monitoring. Okrem toho tak ako je to teraz naformulované „iná neprítomnosť SPO“ napr. 1-dňová ZPC SPO by si vyžadovala už písomné splnomocnenie. 
 	O 	A 	Zapracované do textu. 	
ÚJD SR 	K čl. 10 bod 7 písm. m) - 
Na str. 15 doplniť bod m) nasledujúco: „predkladá NAC na základe jeho výzvy stručné ex post monitorovacie správy ....“. 
Odôvodnenie: Zjednotí sa tak termín ku ktorému všetci SPO pripravia správu (minimálne raz za rok je široký pojem). Na ukončené projekty PHARE i TF 2004 a TF 2005 doteraz nebol robený ex post monitoring takže sa tam stratila spätná väzba po ukončení implementácie, preto odporúčame nevyžadovať detailné ex post monitorovacie správy. 
 	O 	A 	Zapracované do článku 10, oseku 7, písmena g). 	
ÚJD SR 	K čl. 18 ods. 1 -  
Na str. 20 v IV. časti v čl. 18 ods. 1. doplniť nasledujúco: „SPO počas realizácie projektu organizuje mesačné monitorovacie stretnutia ...“. 
Odôvodnenie: Súčasná formulácia evokuje, že SPO by bol povinný aj po ukončení implementácie projektu uskutočňovať mesačné monitorovanie stretnutia, čo je v rámci ex post monitoringu zbytočné. 
 	O 	A 	Predmetný odsek bol zo smernice odstránený pre jeho neaktuálnosť. 	
ÚJD SR 	K čl. 18 v ods. 2. v písm. a) -  
Na str. 20 v IV. časti v čl. 18 v ods. 2. v písm. a) doplniť druhú vetu: „SPO pri príprave projektovej monitorovacej správy a ex post monitorovacej správy spolupracuje s projektovými manažérmi a konečnými prijímateľmi pomoci.“ 
Odôvodnenie: Tak ako SPO spolupracoval pri príprave projektových monitorovacích správ s konečnými prijímateľmi pomoci musí v prípade vyžadovania ex post monitoringu táto spolupráca pokračovať, inak v prípade, že sám SPO nepochádza z inštitúcie konečného prijímateľa pomoci nemá žiadnu vedomosť a spätnú väzbu o udržateľnosti projektu (len o zamýšľanej). Podotýkame, že v prípade ukončených projektov PHARE a Prechodný fond TF 2004 a TF 2005, keďže doposiaľ nebol vyžadovaný ex post monitoring tieto väzby boli narušené. 
 	O 	A 	Zapracované do článku 17, odseku 6. 	
ÚJD SR 	K čl. 18 ods. 7 -  
N konci odseku doplniť za poslednú vetu: „...a implementácie pomoci ES ÚV SR, ktorého obsah i rozsah bude pripravený v spolupráci s SPO a následne schválený.“ 
Odôvodnenie: Keďže SPO má vypracovávať ex post monitorovaciu správu za svoj sektor, návrh interného manuálu by mal byť s ním prediskutovaný v rovine rozsahu i obsahu. Inak sa môže stať, že manuál bude požadovať informácie, na ktoré SPO nebude vedieť dať uspokojivú odpoveď. 
 	O 	N 	Interný manuál ORIPES ÚV SR je vnútornou záležitosťou predmetného organizačného útvaru. Avšak, text v odseku 5 v článku 17 zohľadňuje aj potrebu ORIPES konzultovať obsah a proces prípravy súhrnnej ex post monitorovacej správy a jednotlivých ex post monitorovacích správ s SPO a CFKJ. 	
ÚJD SR 	K čl. 2 ods. 4 písm. d) (na strane 9)-  
Ďalej navrhujeme doplniť na strane 9 do písm. d) do zoznamu ostatných dokumentov Plánovací dokument pre Prechodný fond 2004 – 2006 pre SR. 
Odôvodnenie: V tomto dokumente sú stanovené oblasti, pre ktoré sa Prechodný fond realizoval, predkladateľ sa na neho odvoláva v čl. 4 ods. 2, veta 2, a zároveň je uvedený v zozname pôvodnej smernice schválenej uznesením vlády SR 277/2005. 
 	O 	A 	Zapracované do textu. 	
ÚJD SR 	K čl. 18 ods. 4 - 
Na str. 21 v ods. 4. sú uvedené skratky „PAO NADSME a PAO RDSA“, ktoré nikde nie sú vysvetlené, čo žiadame doplniť. 	O 	A 	V článku 17, odseku 2 boli uvedené skratky nahradené skratkou "PAO IA", ktorá je vysvetlená v článku 13, odseku 1. 	
MS SR 	čl. V 
V V. časti, záverečné a zrušovacie ustanovenia, čl. 23, sa navrhuje doplniť o nový odsek, ktorý by riešil otázku aplikácie smernice na prípady, ktoré do nadobudnutia účinnosti novej smernice neboli skončené, t.j. sú v štádiu riešenia. V tomto smere je potrebné jednoznačne stanoviť, ktorá právna úprava bude riešiť prebiehajúce prípady. 
 	O 	A 	 	
MŽP SR 	stanovisko MZP SR. 
K materiálu nemáme pripomienky. 	O 	A 	 	
SOCP 	K obsahu 
Nadpis III. časti je potrebné zosúladiť s nadpisom III. časti v texte návrhu. 	O 	A 	Zapracované do textu. 	
SOCP 	K článku 2 
V prvom bode v písmene a) sa zavádza textová skratka EÚ, pričom táto skratka sa vyskytuje už v článku 1.  	O 	A 	Zapracované do textu. 	
SOCP 	K článku 2 
Vo štvrtom bode v písmene a) v tretej zarážke sa zavádza textová skratka NF, pričom táto skratka je už zavedená v článku 1, bod 1.1. písm. e).  	O 	ČA 	Zavedenie skratky v článku 2, bode 4, písmene a), v prvej zarážke bolo odstránené. Ponechaný bol celý názov "Národný fond", nakoľko je tento súčasťou oficiálneho názvu dokumentu, resp. memoranda. 	
NARMSP 	k clanku 3 ods.9  
V clanku 3 ods.9 je uvedene: 

Finančnú kontrolu vykonávajú orgány finančnej kontroly SR podľa zákona o finančnej kontrole, a každoročne zasielajú EK plán kontrol a po ich realizácii výsledky kontroly. Finančnú kontrolu vykonávajú Sekcia auditu a kontroly MF SR, Správa finančnej kontroly, NKÚ, kontrolné útvary jednotlivých ústredných orgánov štátnej správy, kontrolné útvary v organizácii konečného prijímateľa pomoci. O výsledkoch kontrolnej činnosti informujú NAC a NAO. 

navrhujeme text: 

Finančnú kontrolu vykonávajú orgány finančnej kontroly SR podľa zákona o finančnej kontrole, a každoročne zasielajú EK plán kontrol a po ich realizácii výsledky kontroly. Finančnú kontrolu vykonávajú Sekcia auditu a kontroly MF SR, Správa finančnej kontroly, NKÚ, kontrolné útvary jednotlivých ústredných orgánov štátnej správy, KONTROLNÉ ÚTVARY IMPLEMENTAČNÝCH AGENTÚR, kontrolné útvary v organizácii konečného prijímateľa pomoci. O výsledkoch kontrolnej činnosti informujú NAC a NAO. 

 	O 	A 	Zapracované do textu.